Source: https://www.bizforum.sk/podava-sa-nulove-danove-priznanie-bez-prijmu/
Timestamp: 2019-01-23 10:16:40+00:00

Document:
﻿ Podáva sa nulové daňové priznanie - bez príjmu ? | BizFórum
Dobrý deň, chcem sa spýtať či podnikateľ má povinnosť podať daňové priznanie aj keď v príslušnom zdaňovacom období nemal príjmy a výdavky. Ak má túto povinnosť, podáva sa "nulové" daňové priznanie rovnakým spôsobom ako "nenulové" DP ?
Mila 19.08.2018 10:53
Povinnosť podávať daňové priznanie sa odvíja od samotného typu DP. Odlišné podmienky sa vzťahujú na daňové priznanie k dani z príjmov FO, daňové priznanie k dani z príjmov PO, daňové priznanie k DPH atď. Podávanie daňového priznania ovplyvňujú aj iné faktory ako napr. registrácia podnikateľského subjektu pre DPH podľa § 4, § 7 alebo § 7a.
Daňové priznanie k dani z príjmov FO - podáva fyzická osoba, resp. živnostník v súlade s § 32 zákona o dani z príjmov. Daňové priznanie je potrebné podať napr. ak zdaniteľné príjmy živnostníka presiahnu zákonom stanovenú hodnotu alebo aj pri dosiahnutí daňovej straty. V prípade nulového daňového priznania sa odporúča jeho podanie.
Daňové priznanie k dani z príjmov PO - podáva právnická osoba, napr. s.r.o. v súlade s § 41 zákona o dani z príjmov. V prípade právnických osôb sú podmienky pre podávanie daňového priznania o niečo prísnejšie ako pri fyzických osobách. Spoločnosť s ručením obmedzeným má povinnosť podať aj tzv. nulové daňové priznanie.
Daňové priznanie k DPH - podnik, ktorý je registrovaný pre daň z pridanej hodnoty podľa § 4 podáva aj nulové daňové priznanie. Na druhej strane podnikateľský subjekt, ktorý je registrovaný pre DPH podľa § 7 alebo § 7a a nevznikla mu daňová povinnosť, nulové daňové priznanie nepodáva.
Nulové daňové priznanie sa štandardne podáva rovnakým spôsobom, akým sa podávajú daňové priznania vo všeobecnosti.
Tim BA 25.08.2018 17:38
Dodací list - bez uvedenej ceny

References: § 4
 § 7
 § 7
 § 32
 § 41
 § 4
 § 7
 § 7